**JELGAVAS PILSĒTAS PAŠVALDĪBAS 2016.GADA 28.MARTA**

**SAISTOŠIE NOTEIKUMI NR.16-13 „GROZĪJUMI JELGAVAS DOMES 2007.GADA 28.DECEMBRA SAISTOŠAJOS NOTEIKUMOS NR.185**

**„PAR JELGAVAS PILSĒTAS PAŠVALDĪBAS NODEVĀM””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | 1.1. Saistošie noteikumi„Grozījumi Jelgavas domes 2007.gada 28.decembra saistošajos noteikumos Nr.185 „Par Jelgavas pilsētas pašvaldības nodevām” (turpmāk – Saistošie noteikumi) izdoti saskaņā ar likuma „Par nodokļiem un nodevām” 12.panta pirmās daļas 1., 5. un 10.punktu un Ministru kabineta 2005.gada 28.jūnija noteikumu Nr.480 "Noteikumi par kārtību, kādā pašvaldība var uzlikt pašvaldības nodevas" 15., 151. un 16.1 punktu.1.2. Saistošajos noteikumos noteikts, ka nodeva par suņa turēšanu ir 6,00 *euro* gadā, kas jāsamaksā līdz katra gada 31.martam par suni, kurš sasniedzis 6 mēnešu vecumu*.* Kā arī precizētas personas, kuras atbrīvotas no nodevas samaksas.1.3. Saistošie noteikumi paredz atcelt nodevas par: atļauju par servisa ceļa zīmju uzstādīšanu ielas sarkano līniju robežās par vienu gadu; atļauju stāvvietai uz ielas vienai transporta vienībai par vienu mēnesi.1.4. Saistošie noteikumi papildināti ar nodevas likmi par būvniecības ieceres akceptu, izdarot atzīmi paskaidrojuma rakstā vai apliecinājuma kartē. Nodeva maksājama pirms dokumentu iesniegšanas. Ja Būvvalde pieņem lēmumu par atteikumu akceptēt ieceri par būvniecību, nodeva tiek atmaksāta.1.5. Saistošajos noteikumos noteikts, ka nodeva par būvatļaujas derīguma termiņa pagarināšanu par vienu mēnesi ir 1,00 euro. Ja termiņš ir īsāks par vienu mēnesi, neatkarīgi no dienu skaita, nodeva par būvatļaujas derīguma termiņa pagarināšanu ir 1,00 euro. Nodevu par būvatļaujas derīguma termiņa pagarināšanu aprēķina sākot ar nākamo dienu pēc būvatļaujas derīguma termiņa beigām. Aprēķinā netiek iekļauts būvdarbu pārtraukuma laiks, ja tas ir reģistrēts Būvvaldē. |
| 2. Projekta nepieciešamības pamatojums | 2.1. Saistošajos noteikumos precizēts pašvaldības nodevas par suņa turēšanu apmērs un samaksas termiņš, kā arī no nodevas samaksas atbrīvotās personas.2.2. Nodeva par atļauju servisa ceļa zīmju uzstādīšanai ielas sarkano līniju robežās par vienu gadu un nodeva par atļauju stāvvietai uz ielas vienai transporta vienībai par vienu mēnesi saistošajos noteikumos atceltas, jo šādas atļaujas netiek izsniegtas.2.3. Ņemot vērā Ministru kabineta 19.01.2016. noteikumus Nr.36 "Grozījumi Ministru kabineta 2005.gada 28.jūnija noteikumos Nr.480 "Noteikumi par kārtību, kādā pašvaldības var uzlikt pašvaldību nodevas"", saistošie noteikumi papildināti ar nodevu par būvniecības ieceres akceptu.2.4. Saistošajos noteikumos precizēts pašvaldības nodevas par būvatļaujas derīguma termiņa pagarināšanu apmērs, kā arī noteikta nodevas aprēķināšanas kārtība. |
| 3. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi pašvaldības teritorijā būtiski neietekmē. |
| 4. Informācija par administratīvajām procedūrām | Saistošie noteikumi administratīvās procedūras būtiski neietekmē. |
| 5. Informācija par konsultācijām ar privātpersonām | Konsultācijas ar privātpersonām netika veiktas.  |

Jelgavas pilsētas domes priekšsēdētājs A.Rāviņš